| Medaljeoversikt |
| --- |
| Konkurrerte for Norges flagg |
| Skihopping |
| Skihopp Verdensmesterskap |
| Sølv | 2021 Oberstdorf | Mikslag |
| Bronse | 2019 Seefeld | Lagkonkurranse |
| Bronse | 2021 Oberstdorf | Lagkonkurranse |
| Skihopp Norgesmesterskap |
| Gull | 2016 Tolga | Liten bakke |
| Gull | 2017 Hamar | Liten bakke |
| Gull | 2022 Oslo | Storbakke |
| Sølv | 2017 Oslo | Normalbakke |
| Sølv | 2018 Oslo | Normalbakke |
| Langrenn Junior-VM |
| Gull | 2018 Kandersteg | Mikslag |

**Silje Opseth** (født 1999) er en norsk skihopper som representerer Idrettslaget Holeværingen. Hun er per mars 2024 verdensrekordholder med 230,5 meter i skiflyging. Opseth debuterte i verdenscupen på Lillehammer i 2015/16-sesongen.

Karriere
--------

Under Junior-VM på ski 2015 i Almaty endte Opseth på en 6.-plass i den individuelle konkurransen, og fulgte opp med en 11.-plass året etter under Junior-VM på ski 2016 i Râșnov. I samme mesterskap var hun med på norske laget som ble nummer 4 i historiens første mikslagøvelse, sammen med Anna Odine Strøm, Halvor Egner Granerud og Marius Lindvik. I Junior-VM på ski 2017 i Park City ble hun nummer 21 i den individuelle konkurransen. I samme mesterskap kom hun på 4. plass med mikslaget, bestående av Anna Odine Strøm, Marius Lindvik og Fredrik Villumstad. I Junior-VM på ski 2018 i Kandersteg ble hun nummer 12 i den individuelle konkurransen, og vant gull i mikslag-konkurransen sammen med Anna Odine Strøm, Fredrik Villumstad og Marius Lindvik.

Hun representerte Norge under Vinter-OL 2018, og kom der på 16.-plass i normalbakke. Hun deltok på det norske laget som fikk bronse i lagkonkurransen under Ski-VM 2019. Under VM 2019 i Seefeld hoppet Opseth på det norske laget som tok bronse i lagkonkurransen. De øvrige på laget var Ingebjørg Saglien Bråten, Anna Odine Strøm og Maren Lundby. Opseth trodde at hun hadde tatt sin første verdenscupseier i rennet på Lillehammer 10. mars 2020. Hun ble først kåret til vinner, men en regnefeil hos dommerne gjorde at lagvenninnen Maren Lundby hadde fått opp feil poengsum, og da dette ble korrigert var det plutselig Lundby som stod igjen som vinner. Juryen oppdaget feilen da utøverne stod på seierspallen, og valgte da å la premieseremonien gå sin gang. FIS forklarte feilen med at det hadde vært et problem med registrering av tilleggspoeng ved endring av avsats.

I VM 2021 i Oberstdorf hoppet hun på det norske laget som tok sølv i blandet lagkonkurranse og på det norske laget som tok bronse i lagkonkurransen for kvinner. I Vinter-OL 2022 i Beijing ble hun nummer 6 i normalbakkerennet.

Opseth satte verdensrekord for kvinner i Vikersundbakken 17. mars 2024 med et hopp på 230,5 meter. Rekordhoppet kom kort tid etter at hun falt på 236,5 meter i prøveomgangen og var blodig og forslått i ansiktet.

Verdenscupseire
---------------

| Nr. | Dato | Sted | Bakkestørrelse |
| --- | --- | --- | --- |
| **1.** | 5. mars 2022 | Norges flagg Oslo | HS134 |
| **2.** | 5. november 2022 | Polens flagg Wisla | HS134 |
| **3.** | 4. desember 2022 | Norges flagg Lillehammer | HS140 |
| **4.** | 8. januar 2023 | Japans flagg Sapporo | HS137 |
| **Verdenscupseiere totalt: 4**  *Oppdatert per 31. januar 2023* |

Referanser
----------

1. ↑   www.skiforbundet.no[Hentet fra Wikidata]
2. ↑   Det internasjonale ski- og snøbrettforbundet, oppført som Silje OPSETH, FIS kombinertutøver-ID 196876[Hentet fra Wikidata]
3. ↑   www.olympiatoppen.no[Hentet fra Wikidata]
4. ↑   FIS-databasen, FIS skihopper-ID 200266, besøkt 26. april 2022[Hentet fra Wikidata]
5. 1 2  Nessler, Simon Zetlitz (17. mars 2024). «Satte verdensrekord etter blodig fall: – Tidenes berg-og-dal-bane». *NRK*. Besøkt 17. mars 2024.
6. ↑  Resultater Jr.VM 2016 FIS
7. ↑  Resultater Jr.VM 2018 FIS
8. ↑  Hjellen, Bjørnar; Sveen, Fredrik; Gukild, Emil (26. februar 2019). «Norge tok historisk hoppmedalje: – Denne bronsen betyr veldig mye for meg». *NRK*.
9. ↑  Hjellen, Bjørnar; Thomassen, Brede Bleiklie (10. mars 2020). «Silje Opseth feilaktig kåret til vinner i Raw Air etter gedigen regnefeil». *NRK*.
10. ↑  Thomassen, Brede Bleiklie (11. mars 2020). «Slik forklarer FIS skandalefeilen: – Virkelig beklagelig». *NRK*.
11. ↑  «Ski Jumping - Results Book» (PDF). Arkivert fra originalen (PDF) 16. februar 2022. Besøkt 25. februar 2021.

Eksterne lenker
---------------

* (en) Silje Opseth – Olympics.com Rediger på Wikidata

* (en) Silje Opseth – Olympedia Rediger på Wikidata

* (en) Silje Opseth – FIS (kombinert) Rediger på Wikidata

* (en) Silje Opseth – FIS (skihopping) Rediger på Wikidata

* (pl) Silje Opseth – skijumping.pl Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |